คลังแจงข้อเสนอ แจกเงินเที่ยว 10 ล้านคน ดึงคนไทยเที่ยวกระตุ้นเศรษฐกิจ
กระทรวงการคลัง เปิดข้อเสนอ แจกเงินเที่ยว คนละ 2000-3000 บาท จำนวน 10 ล้านคน หวังดึงคนไทยเที่ยวในประเทศกระตุ้นเศรษฐกิจวันที่ 2 มิ.ย. 2563 นายลวรณ แสงสนิท ผู้อำนวยการสำนักงานเศรษฐกิจการคลัง (สศค.) เปิดเผยว่า ในวันที่ 4 มิ.ย.63 สศค.จะหารือกับการท่องเที่ยวแห่งประเทศไทย (ททท.) ถึงมาตรการกระตุ้นและดูแลการท่องเที่ยว คาดว่าจะได้ข้อสรุปในสัปดาห์นี้ เพื่อเสนอไปยังคณะกรรมการกลั่นกรองการใช้เงินกู้ตามพระราชกำหนด (พ.ร.ก.) 1 ล้านล้านบาท เนื่องจากมาตรการที่ออกมาจะต้องใช้งบประมาณในส่วนของการฟื้นฟู จำนวน 400000 ล้านบาทหลังจากนั้น จะรีบเสนอไปยังคณะรัฐมนตรี (ครม.) เพื่อให้นำมาใช้ทันในช่วงไตรมาส 3 เป็นต้นไป หรือในช่วงตั้งแต่เดือน ก.ค.เป็นต้นไป เนื่องจากมีข่าวออกมาว่าเดือนก.ค. จะมีวันหยุดยาวซึ่งเป็นการหยุดทดแทนวันสงกรานต์ในเดือน เม.ย.นี้ ดังนั้นจึงอยากให้มาตรการออกมาในช่วงเวลาดังกล่าวสำหรับทั้ง 2 หน่วยงานกำลังทำการบ้านว่าจะดำเนินการอย่างไร ส่วนกรณีข่าวที่ภาคเอกชนจะเสนอให้แจกเงินคนละ 2000-3000 บาท จำนวน 10 ล้านคน เพื่อนำไปท่องเที่ยวนั้น เรื่องนี้หน่วยงานที่รู้เรื่องดีสุดว่าเอกชนต้องการอะไร และควรจะดูแลท่องเที่ยวอย่างไร คือ ททท. ส่วนกระทรวงการคลังพร้อมพิจารณาเรื่องนี้ เพราะเรื่องเงินแจกไม่ใช่ปัญหา แต่มาตรการที่ออกมาต้องเป็นมาตรการที่ดีตรงจุด และต้องดึงให้คนไทยเที่ยวไทยมากที่สุดอย่างไรก็ตาม ส่วนข้อเสนอเอกชนกลุ่มค้าปลีกที่ต้องการฟื้นเรื่องช้อปช่วยชาติ ด้วยการนำค่าใช้จ่ายในการซื้อสินค้าและบริการมาหักลดหย่อนภาษีบุคคลธรรมดา 50000 บาทนั้น คงต้องพิจารณาก่อนเพราะถ้าให้ลดหย่อนวงเงินสูงขนาดนั้นจะถูกหาว่าเอื้อเจ้าสัวหรือไม่.
กระทรวงการคลัง เปิดข้อเสนอ แจกเงินเที่ยว คนละ 2000-3000 บาท จำนวน 10 ล้านคน หวังดึงคนไทยเที่ยวในประเทศกระตุ้นเศรษฐกิจ
แจกเงินเที่ยว,โควิด-19,ททท.,เที่ยวไทย,แจกเงินเที่ยว 2000,คลัง